
(ПРОЕКТ)
ДОГОВОР ЗА ДОСТАВКА
BG16RFPR001-1.004-1973-C01
/Su-
Днес,……….., в гр.….… между: 

„ГЕОИНЖЕНЕРИНГ“ ООД с ЕИК 112586885, седалище и адрес на управление: гр. Пазарджик, бул. „България“ № 4, представлявано от Николай Иванов Киров – управител, бенефициент по Договор за финансиране № BG16RFPR001-1.004-1973-C01, по процедура BG16RFPR001-1.004 „Подкрепа за семейните предприятия, предприятията от творческите индустрии и занаятите“, програма „Конкурентоспособност и иновации в предприятията“ (ПКИП) 2021-2027, наричано по-долу ВЪЗЛОЖИТЕЛ, от една страна,

и 

…………………………………………………… с ЕИК, седалище и адрес на управление ………………………………….., представлявано от ....................................................-......................................., наричано по-долу ИЗПЪЛНИТЕЛ, от друга страна,

Като взеха предвид, че ВЪЗЛОЖИТЕЛЯТ изпълнява Договор за финансиране № BG16RFPR001-1.004-1973-C01, страните се споразумяха за следното:

І. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни заложеното в предмета на процедурата „Доставка на 1 бр. комплект 3D сканираща система“, съгласно посоченото в представената от ИЗПЪЛНИТЕЛЯ оферта, техническо и ценово предложение, представляващи неразделна част от настоящия договор (Приложение №1).

ІІ. ЦЕНА И НАЧИН НА ПЛАЩАНЕ

Чл. 2. (1) ВЪЗЛОЖИТЕЛЯТ се задължава да заплати на изпълнителя сумата от ...................... (..................................................................), съгласно предложената цена в офертата на изпълнителя (Приложение №1)

(2) Начин на плащане: Окончателно плащане в размер на 100% от стойността на договора, извършено в срок до 60 календарни дни след доставка и въвеждане в експлоатация на оборудването.
(3) Плащанията по договора се извършват по сметка на ИЗПЪЛНИТЕЛЯ след издаването на фактура.
(4) В издаваните от ИЗПЪЛНИТЕЛЯ фактури следва да бъде указано, че разходът се извършва по проект BG16RFPR001-1.004-1973-C01 „Подобряване на производствения капацитет на "Геоинженеринг" ООД“, от процедура BG16RFPR001-1.004 „Подкрепа за семейните предприятия, предприятията от творческите индустрии и занаятите“, програма „Конкурентоспособност и иновации в предприятията“ (ПКИП) 2021-2027.
III. СРОК, МЯСТО НА ИЗПЪЛНЕНИЕ, ПРИЕМАНЕ И ПРЕДАВАНЕ

Чл. 3. (1) Срокът за изпълнение на договора е …… календарни дни от датата на сключване на договора, в съответствие с посочения срок за изпълнение в (Приложение №1) Оферта на ИЗПЪЛНИТЕЛЯ, но не по-късно от крайния срок на Договора за безвъзмездна финансова помощ – 17.06.2025 г.
(2) Настоящият договор влиза в сила от датата на подписването му от двете страни.

(3) Срокът на договора започва да тече от датата, следваща датата на подписването на настоящия договор.
Чл. 4. (1) Доставката се извършва на адрес: Гр. Пазарджик 4400, бул. „България“ № 4.

(2) Всички рискове за доставяното по договора за доставка са за сметка на ИЗПЪЛНИТЕЛЯ до момента на приемането от ВЪЗЛОЖИТЕЛЯ.

Чл. 5. (1) Оборудването се приема и предава чрез подписването на двустранен приемо-предавателен протокол след доставка и тестване.
(2) При констатиране на несъответствие на оборудването с техническите спецификации, представени в техническата оферта на ИЗПЪЛНИТЕЛЯ, и/или при констатиране на недостатъци и/или несъответствия след тестване на технически и функционални характеристики на оборудването, ВЪЗЛОЖИТЕЛЯТ има право да откаже да подпише съответния протокол. В тези случаи страните подписват двустранен протокол, в който се описват констатираните недостатъци, липси и/или несъответствия и се посочва срока, в който същите ще бъдат отстранени. Посоченият срок следва да не надхвърля предложеният срок за доставка от ИЗПЪЛНИТЕЛЯТ.

IV. ГАРАНЦИЯ ЗА ДОБРО ИЗПЪЛНЕНИЕ И СРОК НА ГАРАНЦИОННА ПОДДРЪЖКА
Чл. 6. (1) Гаранция за добро изпълнение по настоящия договор е 5 (пет) % от стойността му, които се равняват на ..........................(....................................................................) лева.

(2) Гаранцията за добро изпълнение се представя преди сключването на настоящия договор и се възстановява до 60 календарни дни след подписването на приемо-предавателен протокол.

(3) В случай на некачествено, непълно или лошо изпълнение на договора, ВЪЗЛОЖИТЕЛЯТ може да задържи гаранцията.

(4) Гаранцията за изпълнение не се освобождава от ВЪЗЛОЖИТЕЛЯТ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.
Чл. 7. (1) Срокът на гаранционна поддръжка на доставеното оборудване по настоящия договор е......................... месеца, съгласно офертата на ИЗПЪЛНИТЕЛЯ (Приложение №1) и започва да тече след подписването на приемо-предавателен протокол.

(2) По време на срока на гаранционна поддръжка ИЗПЪЛНИТЕЛЯТ се задължава да отстранява възникнали дефекти, повреди и всякакви технически или функционални проблеми, които възпрепятстват използването на оборудването за своя сметка. ИЗПЪЛНИТЕЛЯТ носи отговорност и поема разходите за всякакви дефекти и/или повреди на ОБОРУДВАНЕТО, възникнали по време на експлоатацията му по време на гаранционния срок.

(3) При проява на технически или функционален проблем, в срока на гаранционна поддръжка, ВЪЗЛОЖИТЕЛЯТ е длъжен да уведоми ИЗПЪЛНИТЕЛЯ, изпращайки уведомление на имейл адрес посочен в офертата на изпълнителя (неразделна част от настоящия договор) или връчването му на ръка. Гаранционният срок спира да тече за периода от възникването до отстраняването на повредите. 
(4) В периода на гаранционна поддръжка ИЗПЪЛНИТЕЛЯТ се задължава да отстранява всички технически и функционални проблеми, които възпрепятстват работата с оборудването.
(5) ИЗПЪЛНИТЕЛЯТ е длъжен да осигури надеждно сервизно обслужване и поддръжка на оборудването.

V. ПРАВА И ЗАДЪЛЖЕНИЯ НА СТРАНИТЕ

Чл. 8. ИЗПЪЛНИТЕЛЯТ се задължава: 

(1) Да достави оборудването в необходимото качество, количество и срок, съгласно настоящия договор;

(2) Да не разпространява конфиденциалната информация, станала му известна при или по повод изпълнение на настоящия договор.

(3) Да сервизира ОБОРУДВАНЕТО в рамките на определения в настоящия договор срок.
Чл. 9. ИЗПЪЛНИТЕЛЯТ има право: 

(1) Да получи уговореното в настоящия договор възнаграждение в посочените срокове и при договорените условия; 

Чл. 10. ВЪЗЛОЖИТЕЛЯТ се задължава: 

(1) Да заплати цената по договора по реда и при условията, посочени в него;

(2) Да не възпрепятства ИЗПЪЛНИТЕЛЯ във връзка с изпълнението на договора; 

Чл. 11. ВЪЗЛОЖИТЕЛЯТ има право: 

(1) Да получи оборудването в необходимото качество, количество и срок, съгласно настоящия договор.

VI. ПРЕКРАТЯВАНЕ НА ДОГОВОРА

Чл. 12. Настоящият договор се прекратява: 

(1) С окончателното му изпълнение; 

(2) По взаимно съгласие, изразено в писмен вид; 

(3) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения, в случай на просрочване на срока за изпълнение на настоящия договор от страна на ИЗПЪЛНИТЕЛЯ с повече от 1 ден. 
(4) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения ако не се докажат всички посочени в офертата на ИЗПЪЛНИТЕЛЯ функционални и технически характеристики на актива. 
(5) ВЪЗЛОЖИТЕЛЯТ може да прекрати Договора без предизвестие и без да изплаща, каквито и да било обезщетения, в случай на подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. 
(6) При друго виновно неизпълнение на задълженията на една от страните по договора с 5-дневно писмено предизвестие от изправната до неизправната страна;
VII. НЕИЗПЪЛНЕНИЕ НА ДОГОВОРА И САНКЦИИ

Чл. 13 (1) При просрочване срока на изпълнение на настоящия договор от страна на ИЗПЪЛНИТЕЛЯТ, той дължи неустойка в размер на 30% от стойността на договора и Възложителят задържа гаранцията за добро изпълнение. 
(2) Ако не се докажат всички посочени в офертата на ИЗПЪЛНИТЕЛЯ функционални и технически характеристики на актива, той дължи неустойка в размер на 30% от стойността на договора и Възложителят задържа гаранцията за добро изпълнение.
(3) ВЪЗЛОЖИТЕЛЯТ се задължава да извърши плащането по настоящия договор в договорените срокове. В противен случай ВЪЗЛОЖИТЕЛЯТ дължи неустойка в размер на 0,5% от общата стойност на договора за всеки ден закъснение, но не повече от 5% от общата стойност на договора.

VIII. ДОПЪЛНИТЕЛНИ УСЛОВИЯ

Чл. 14. ИЗПЪЛНИТЕЛЯТ декларира, че е запознат и приема посочените условия в чл. 1.7 от Общи условия към финансираните по програма „Конкурентоспособност и иновации в предприятията“ 2021-2027 административни договори за предоставяне на безвъзмездна финансова помощ (Приложение №3).
Чл. 15. Страните могат да изменят и допълват клаузите на този договор с двустранни писмени споразумения.
Чл. 16. Всеки спор или претенция, свързани с изпълнението или тълкуването на настоящия договор, ще бъде решаван между страните чрез взаимни преговори до постигане на съгласие, а при непостигане на такова, ще бъде прилагано действащото законодателство в Република България.

Неразделна част от настоящият договор са следните приложения:

Приложение № 1: Оферта на ИЗПЪЛНИТЕЛЯ с ценово и техническо предложение
Приложение № 2: Гаранция за добро изпълнение

Приложение № 3: Общи условия
Кореспонденцията по договора ще се осъществява в писмена форма:
При промяна на посочените данни, всяка от страните е длъжна да уведоми другата в най-кратък срок за настъпване на промяната.

1. От страна на ВЪЗЛОЖИТЕЛЯ:




Име: Николай Киров
Длъжност: Управител
 

Адрес за кореспонденция: гр. Пазарджик 4400, бул. „България“ № 4 
Телефон: +359 897956644


 

Електронен адрес: kirov@geobg.com   
2. От страна на ИЗПЪЛНИТЕЛЯ:




Име:

 

    

Длъжност:
 



 

Адрес за кореспонденция: 

Телефон:



 

Електронен адрес: 

Настоящият договор се подписа в 2 (два) еднообразни екземпляра, по един за всяка страна.
ВЪЗЛОЖИТЕЛ:...................................



ИЗПЪЛНИТЕЛ:....................................

